गुवाहाटी , जुलाइ 9 : हादोरनि बि . जे . पि नि बुंथिगिरि नलिन एस खलिआ कंग्रेस आरो बेनि आफादगिरिखौ बायदि बायदि रावजों गुवाहाटीआव खौरांगिरिफोरनि सिगांआव सोंकारिदों । " गोहोखौ लानो थाखाय आयेन बेरेखायै गुबुननिफ्राय फैनाय सुबुंफोरनो कंग्रेसआ भटारनि फारिलाइआव थिसनबोनानै हेफाजाब होबोगासिनो दं " फरसेथिं भारतनि गाहाय मनट्रि नारेन्द्र मदिन सानथौ आरो मावनायफोरखौ बाखोनायनानै बुङोदि - बिथां " सबका सात सबका भिकास " खौ लानानै हादोरखौ संबिजिरनि बादियै गुबै जौगाखांनायनि लामा फार्से लांगासिनो दं । " 2019 माइथायनि लोख सभानि बिसायखथियावबो मोनफ्रोमबो बिथिंआव जौगानायनि मोन्थोर लागोन " होन्ना मिथिङोबावो । कंग्रेसनि आफादगिरि राहुल गान्डिखौ सोंकारिनानै बुङोदि - कंग्रेसा सान्नो हाथावै राजखान्थि गेलेबोगासिनो दं जायखौ लानानै राहुल गान्डिआ सिमां नुदों , बैफोर सिमांआ सिमां जानानैनो थागोन होन्ना बिथांआ बुङो । कंग्रेसनि मावथिफोरा सुबुंफोरनि गेजेराव मुगैलायनाय फोलागासिनो दं होन्ना बिथांआ बुंबावो । बेफोरजों लोगोसे बि . जे . पिनि बुंथिगिरि जानानै बिथांआ हादोरनि मेडिया कनबेनर जानायलाय हादोरसानि बि . जे . पिनि मेडिया चेलजों गुवाहाथियाव दिनै मेल लायो । 
कंग्रेसआ गुबुनारिफोरखौ हेफाजाब होबोगासिनो दं : बि . जे . पि